als_Latn dik_Latn sag_Latn
Kryeministri i vendit, Edi Rama i pranishëm në simpoziumin me temë ‘Roli i bektashinjve’, e ka vlerësuar këtë besim si simbol të tolerancës dhe çelësin e artë të bashkëjetesës fetare në vendin tonë, ndërkohë që ka lajmëruar për ndërtimin e një parku të besimit në kryeqytet, kushtuar bashkëjetesës fetare, ku do të mbillen të gjitha lulet e bimët e përmendura në librat e shenjtë Kuran e Bibël.
“Mu duk me vend dita për t’u përcjellë idenë e ndërtimit në Tiranë të një parku të besimit. Një hapësirë publike e gjelbër e mbjellë me të gjitha lulet dhe bimët që përmenden në Kuran dhe Bibël. Në këtë park kushtuar bashkëjetesës, fëmijët, prindërit, gjyshet dhe gjyshërit e kryeqytetit dhe të qyteteve të tjera dhe vizitorët e huaj, do të mund të gjejnë jo vetëm të gjitha krijesat e gjelbra të këtyre librave të shenjtë, por edhe imazhet që u bëjnë jehonë”, tha Rama.
20 mars 2015 (gazeta-Shqip.com)
als_Latn als_Latn als_Latn